Esther López

Esther López Arroyo (Donostia, 1974ko azaroaren 29a - ) gipuzkoar boleibol jokalari ohia, entrenatzailea eta koordinatzailea da. Mundu-mailan ezaguna izan den boleibol jokalaria izan da. 2017an erretiratu zen eta jokalari izatetik CV Logroño taldeko entrenatzaile izatera pasa da. 2017an erretiratu zen, guztira 25 sarirekin.

 Biografia 
Hernanin jaio zen 1974ko azaroaren 29an, Zikuñaga auzoan. Auzo horretan hasi zen jolasean, berak zioen bezala: “Kalean orduak eta orduak ematen nituen belaunaldi horretakoa naiz, kirolariak imitatuz”.Ondoren, Hernaniko Kirol Elkartean hasi zen jolasten 14 urterekin. Guasoen laguntza izan zuen. Egun, Zikuñagako auzoko pareta batean dago boleibolariaren omenez marrazki bat, boleiboleko sare bat eta pertsona bat baloiari kolpe bat ematen agertzen dira. 2017an pistatik erretiratzea eta entrenatzaile gisa etapa berri bati ekitea erabaki zuen.

Errioxako udalerri txiki batean bizi da. Murillo de Río Leza izenekoan. Entrenatzaile eta koordinatzaile lanetan dabilelako bertan dagoen boleiboleko elkartean. Azken partiduak jolastu zituen taldeko elkartean.

 Jokalari ibilbidea 

 Hasiera 
Gaztetatik izan zen Esther kirolean aditua. Haurtzaroa kalean igaro zuen telebistan eta ikastolan ikusten zituen kirol eta jolasak haren adineko beste haurrekin jolasten. Txikitatik zekien kirola izango zela haren lanbidea. Hainbat kirol probatu behar izan zituen hernaniarrak boleibola ezagutu baino lehenago. 14 urte zituenean, ikastolan zegoela, Hernaniko Boleibol Taldeak haien kirola proposatu zuten eta Esther azkar maitemindu zen boleibolaz. Kirolarekin hasi zenetik zekien hartara dedikatu nahi zuela; eta halaxe izan zen.

Boleibolarekin hasi eta 3 urtetara UPV/EHU Oskarbi taldean jolasten zuen; eta bertan hasi zen bere kirol ibilbide profesionala. Hainbat taldetan jolastu du Estherrek; haien artean Club Voleibol Tenerife, Club Voleibol Murillo (Errioxakoa), Club Voleibol Ciutdadella eta beste hainbat gehiago. Beti jolastu du 18 zenbakia bizkarrean zuelarik.

 Mundu mailan ezaguna 
Esther López Arroyo mundu-mailan ezaguna den boleibol jokalaria izan da. Hernaniko Kirol Elkartean hiru urte igaro ondoren, UPV Oskarbirekin kategoria gorenean egin zuen debuta. Ordutik aurrera, klub nazional onenetan parte hartzeko aukera izan zuen: Ciudad Real, Gasteiz, Avila Boleibol Kirol Elkartea, Burgos, Tenerife, Icaro Boleibol Elkartea eta azkenik, Toledoko Boleibol Elkartean. Talde horiekin palmaresa lortu du: sei Superkopa, hamar Superliga, zortzi Erregina Kopa eta Final Tour bat. Horrez gain, bakarka ere aipamen eta sari ugari lortu ditu.

Talde barruan, bere postua liberoa izan zen. Hau da, defentsan jardun duen pertsona. Horregatik, beti ikusi izan dugu pista barruko jokalarietatik saretik urrunen dagoen zonaldean. Hortaz, esan dezakegu eginkizun garrantzitsuenetako bat bere esku zegoela. Ondoren jokaldia ondo burutu ahal izateko, beste taldeak jaurtitako baloia berak ondo jasotzea ezinbestekoa zelako.

 Taldeak 
Jolastu duen talde aipagarriena espainiar selekzioa da; 1997. urtetik 2010. urtera izan zen jokalari titularra bezala konbokatua.
 Hernani Kirol Elkartea
 Club Voleibol Toledo
 Ciudad Real
 Gasteiz
 Club Deportivo Avila Voley
 Burgos
 Tenerife
 Icaro Volleyball Club

 Sariak eta aintzatespenak 
Hainbat sari eta lorpen jaso ditu bai talde baten parte zela eta bai jokalari indibiduala bezala. Espainian sari gehien dituen boleibol jokalaria da.

 Taldean 
 6 Superkopa
 10 Superliga
 8 Erregina Kopa
 1 Champions League
 Final Four bat

 Bakarrena 

 2015/16.- MPV

 2015/16.- Erregina kopan aukeratua
 2014/15.- 9 aldiz aukeratua Superligako 7 ideal Superligako jardunaldietan.
 2013/14.- 5 aldiz aukeratua Superligako 7 ideal Superligako jardunaldietan.
 2010/11.- aukeratua Superligako 7 ideal Superligako 2 eta 3 jardunaldietan.
 2003/04 denboraldiko Europako libero onena.
 2004/05 denboraldiko Europako hartzaile onena.
 2004/05 Superligako jokalari onena.

 Erreferentziak 

 Kanpo estekak 

Kategoria:Donostiako kirolariak
Kategoria:Emakume kirolariak
Kategoria:Euskal Herriko boleibol jokalariak
Kategoria:Donostiako boleibol jokalariak
Kategoria:Emakume boleibol jokalariak